Ole Henrik Hansen
Ole Henrik Hansen (født d. 22. januar 1960) er en dansk børneforsker og professor i småbørnspædagogik ved Jönköping University.

Uddannelse og karriere 
Ole Henrik Hansen er uddannet socialpædagog 1988, cand.pæd. 2008, ph.d. 2013 fra Aarhus Universitet. Ole Henrik Hansen har arbejdet som socialpædagog med børn og unge som voksede op i udsatte livsvilkår, og siden som adjunkt, og lektor i småbørnspædagogik ved Aarhus Universitet, og professor i børns velfærd ved Universitetet i Tromsø, Norge og senest som professor i pædagogik ved Jönköping University, School of education and communication, Sverige.

Forskning 
Ole Henrik Hansen har gennem årene forsket i adskillige temaer inden for børns velfærd og pædagogik: Vuggestuepædagogik, børnehavepædagogik, interaktionsmønstre, værdier, overgangspædagogik, kvalitet og uligheder. Desuden forskning om trivsel, omsorg og læring i dagpleje og vuggestue. Overgang fra hjem til dagtilbud, børns læring og pædagogers faglighed samt kvalitet og bæredygtighed i dagtilbud.

Bøger 
Ole Henrik Hansen har skrevet ph.d.-afhandlingen  Stemmer i fællesskabet i 2013, bogen Professionel kærlighed i 2014 og bøgerne om Barnet i Centrum projekterne fra Aarhus Universitet:  Barnet I Centrum fra 2016 og  Barnet I Centrum v2 fra 2019.

Priser og udmærkelser 
Børnefamilieprisen 2013.

Kilder og eksterne henvisninger 
 Ole Henrik Hansen, Researchgate
 Ole Henrik Hansen, Google Scholar
 Ole Henrik Hansen, ERIC Institute of Education Sciences Education Research Center
 Ole Henrik Hansen, Akademisk Forlag

Videnskabsfolk fra Danmark
Pædagogik